
Ministru kabineta rīkojums Nr. 410
Rīgā 2026. gada 8. jūlijā (prot. Nr. 36 48. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" uz budžeta resoru "29. Veselības ministrija"
· 1. Atbilstoši likuma ''Par valsts budžetu 2026. gadam un budžeta ietvaru 2026., 2027. un 2028. gadam'' 72. pantam atbalstīt apropriācijas pārdali 2026. gadam 104 744 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" uz Veselības ministrijas (Nacionālā veselības dienesta) budžeta apakšprogrammu 33.21.00 "Stacionāro veselības aprūpes pakalpojumu nodrošināšana", lai no 2026. gada 1. oktobra nodrošinātu sabiedrības ar ierobežotu atbildību "Rīgas Austrumu klīniskā universitātes slimnīca" Seksuālā vardarbībā cietušo personu atbalsta centra izveidi.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par apropriācijas pārdali atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Nacionālais veselības dienests, piešķirot publiskos resursus šā rīkojuma 1. punktā minētajam mērķim, lai nodrošinātu un uzlabotu valsts apmaksātos veselības aprūpes pakalpojumus, ievēro komercdarbības atbalsta regulējuma vispārējās prasības tautsaimnieciskas nozīmes pakalpojumu jomā.

